Predkladacia správa

	Vláda Slovenskej republiky uložila ministrovi pôdohospodárstva Slovenskej republiky v bode D. 1. uznesenia vlády Slovenskej republiky č. 165 z 28. februára 2007 k správe o analýze vývoja a súčasného stavu verejnej správy a návrhu opatrení úlohu vykonať do 31. decembra 2007 audit všeobecne záväzných právnych predpisov podľa tabuľky č. 1 a tabuľky č. 1a prílohy k materiálu tak, aby došlo k zjednodušeniu a ku skvalitneniu výkonu štátnej správy vo vzťahu k fyzickým osobám a právnickým osobám. 

Ministerstvo pôdohospodárstva Slovenskej republiky predkladá informáciu o vykonanom audite všeobecne záväzných právnych predpisov v pôsobnosti Ministerstva pôdohospodárstva Slovenskej republiky na základe bodu B.2. uznesenia vlády Slovenskej republiky č. 330 z 21. mája 2008, podľa ktorého má byť v termíne do 31. decembra 2008 na rokovanie vlády Slovenskej republiky predložená správa o vykonanom audite na základe úlohy D. 1. uznesenia vlády Slovenskej republiky č. 165/2007. Listom č. 2313/2008-100 z 26.11.2008 požiadal minister pôdohospodárstva Slovenskej republiky predsedu vlády Slovenskej republiky o predĺženie termínu splnenia uvedenej úlohy do 30. júna 2009. Predseda vlády Slovenskej republiky žiadosti vyhovel a listom č. 9870/2008/KPV OSV z 17.12.2008 súhlasil s predĺžením termínu splnenia úlohy do 30. júna 2009.

Uskutočnenie auditu všeobecne záväzných právnych predpisov nadväzuje aj na Programové vyhlásenie vlády Slovenskej republiky, ktorým sa vláda Slovenskej republiky zaviazala, že zabezpečí vykonanie odborného auditu legislatívy súvisiacej s verejnou správou a konaním pred orgánmi verejnej správy tak, aby bol v maximálnej miere znížený rozsah znepríjemňovania života občana byrokraciou, a zdokonalí právny rámec pre činnosť orgánov verejnej moci na úseku pôdohospodárstva .

Informácia o vykonanom audite všeobecne záväzných právnych predpisov v pôsobnosti Ministerstva pôdohospodárstva Slovenskej republiky obsahuje výsledky uskutočneného auditu právnych predpisov uvedených v tabuľke č. 1 a tabuľke č. 1a prílohy k správe o analýze vývoja a súčasného stavu verejnej správy a návrhu opatrení z 28. februára 2007.

Výsledky auditu potvrdzujú, že je zachovaná a zlepšuje sa dostupnosť výkonu špecializovanej štátnej správy rezortu pôdohospodárstva občanovi i podnikateľským subjektom a že jej súčasná štruktúra je vyhovujúca a má všetky predpoklady pre plnenie úloh vyplývajúcich z auditovaných právnych predpisov.

Materiál má informatívny charakter, z uvedeného dôvodu nebol predložený na medzirezortné pripomienkové konanie.

Predložený materiál nemá nepriaznivý finančný, ekonomický, environmentálny vplyv, ani vplyv na zamestnanosť a na podnikateľské prostredie.